Lee Soo-Man โปรดิวเซอร์ทรงอิทธิพลร่วมทำอัลบั้มใหม่ LOONA
โปรดิวเซอร์ Lee Soo-Man (อี ซูมาน) แห่งค่ายเพลง SM Entertainment พิสูจน์ความทรงอิทธิพลของตัวเองในระดับสากล ร่วมโชว์ฝีมือโปรดิวซ์อัลบั้มให้กับศิลปินนอกค่ายเป็นครั้งแรกอย่างเกิร์ลกรุ๊ป LOONA (ลูน่า) ในมินิอัลบั้มล่าสุดชุดที่ 2 # (แฮช) พร้อมเพลงเปิดตัว So What (โซ ว้อท) โดย Lee Soo-Man ได้ชมคลิปที่วง LOONA เต้นคัฟเวอร์เพลง Cherry Bomb ของ NCT 127 จึงตั้งใจเข้าร่วมในการโปรดิวซ์อัลบั้มล่าสุดด้วยความยินดีซึ่งหลังจากที่อัลบั้ม # ถูกปล่อยออกมาได้รับกระแสตอบรับทั่วโลกถล่มทลาย ครองอันดับ 1 บนชาร์ตอัลบั้มของ iTunes ทั่วโลกได้ถึง 56 ประเทศ LOONA ขึ้นแท่นเป็นเกิร์ลกรุ๊ปเกาหลีวงแรกที่อัลบั้มครองอันดับ 1 ตอกย้ำให้เห็นถึงทักษะการโปรดิวซ์ และอิทธิพลอันน่าเหลือเชื่อของ Lee Soo-Man ไม่นานมานี้ Lee Soo-Manได้ถูกรับเลือกโดยสื่อชื่อดังของสหรัฐอเมริกา Billboard ให้เป็นชาวเกาหลีเพียงหนึ่งเดียวที่มีชื่อติดใน 2020 Billboard Impact List และติดใน Variety 500 ของนิตยสารของสหรัฐอเมริกา Variety ติดต่อกันถึง 3 ปี ถือเป็นชาวเกาหลีคนแรกที่ได้รับรางวัลจากงาน 2016 Asia Game Changer Awards ของ Asia Society ในฐานะเป็นผู้ผลักดันให้อุตสาหกรรมบันเทิงเค-ป๊อป ขึ้นยืนอยู่ในระดับสากล เป็นบุคคลสำคัญด้านวัฒนธรรมเกาหลี ที่ได้รับรางวัลสาขาวัฒนธรรมการทูต จากงาน Youngsan Diplomat of the Year 2016 Award และ รางวัล BestManagement Award จากงาน Korea-China Management Awards.
โปรดิวเซอร์ Lee Soo-Man (อี ซูมาน) แห่งค่ายเพลง SM Entertainment พิสูจน์ความทรงอิทธิพลของตัวเองในระดับสากล ร่วมโชว์ฝีมือโปรดิวซ์อัลบั้ม
โปรดิวเซอร์,Lee Soo-Man,อี ซูมาน,SM Entertainment,LOONA,เกิร์ลกรุ๊ป,ข่าววันนี้,นักร้อง